**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2017. június 19-én** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **19. rendes** üléséről

**501/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend**

**1. Gazdálkodási Ügyosztály**

*Előterjesztő: dr. Galambos Eszter - ügyosztályvezető*

*(írásbeli előterjesztés)*

1. Javaslat közterület-használati kérelmek elbírálására
2. Tulajdonosi hozzájárulás Budapest VIII. kerület, Százados út 26. számú ingatlanra leágazó gázvezeték építéséhez

**2. Józsefvárosi Gazdálkodási Központ Zrt.**

*Előterjesztő: Bozsik István Péter - vagyongazdálkodási igazgató*

*(írásbeli előterjesztés)*

1. Javaslat gépkocsi-beálló bérbeadására
2. Javaslat gépkocsi-beálló bérbeadására
3. A Budapest VIII. kerület, Dobozi u. 21. szám alatti üres, önkormányzati tulajdonú, nem lakás céljára szolgáló helyiség bérbeadására érkezett két kérelem ügye

**3. Egyéb előterjesztések**

*(írásbeli előterjesztés)*

1. Javaslat a Budapesti Rendőr-főkapitánysággal kötendő adományozási szerződés megkötésére

*Előterjesztő: dr. Dabasi Anita - Városvezetési Ügyosztály vezetője*

1. Javaslat aJózsefvárosi Önkormányzat bankszámlaszerződésének módosítására és lekötött betét elhelyezésére (PÓTKÉZBESÍTÉS)

*Előterjesztő: Páris Gyuláné - gazdasági vezető*

**4. Zárt ülés keretében tárgyalandó előterjesztések**

*(írásbeli előterjesztés)*

1. Javaslat a Budapest VIII. kerület, Illés u. ………… szám alatti lakásra vonatkozóan ……… bérlő bérleti jogviszonyának közös megegyezéssel való megszüntetésére, másik lakás bérbeadása mellett

*Előterjesztő: Bozsik István Péter - Józsefvárosi Gazdálkodási Központ Zrt.* *vagyongazdálkodási igazgatója*

1. Javaslat a Budapest VIII. kerület, Vay Ádám utca ………….. szám alatti önkormányzati lakások csatolására

*Előterjesztő: Bozsik István Péter - Józsefvárosi Gazdálkodási Központ Zrt.* *vagyongazdálkodási igazgatója*

1. Javaslat a Budapest VIII. kerület, Szerdahelyi utca ……….. szám alatti és a Budapest XIV. kerület, Róna utca …………. szám alatti önkormányzati bérlemények lakáscsere szerződésének jóváhagyására

*Előterjesztő: Bozsik István Péter - Józsefvárosi Gazdálkodási Központ Zrt.* *vagyongazdálkodási igazgatója*

**1. Gazdálkodási Ügyosztály**

*Előterjesztő: dr. Galambos Eszter - ügyosztályvezető*

*(írásbeli előterjesztés)*

**Napirend 1.1. pontja: Javaslat közterület-használati kérelmek elbírálására**

**502/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint azzal, hogy az 5 db kerékpártároló és 14 db parkolásgátló poller kivételét engedélyezi oly módon, hogy a közterület-használat lejártakor a közterületet (pollerekkel, kerékpártárolókkal) az eredeti állapotban adja vissza az Önkormányzatnak:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **EB Hungary Invest Kft.**  (székhely: 1103 Budapest, Gyömrői út 76-80.)  2017. július 01. – 2017. augusztus 31.  építési munkaterület (felvonulási terület és építési konténer elhelyezése)  Budapest VIII. kerület, Horánszky u. 26. szám előtti közterületen  2 db parkolóhely (parkolóhelyenként 10 m2) +  69 m2 járda és úttest |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**503/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetés mellett – az alábbiak szerint:

|  |  |
| --- | --- |
| Közterület-használó, kérelmező:  Közterület-használat ideje:  Közterület-használat célja:  Közterület-használat helye:  Közterület-használat nagysága: | **Budapest VIII. kerület, Népszínház u. 46. szám alatti Társasház**  (székhely: 1085 Budapest, József körút 38. )  2017. június 28. – 2017. július 28.  védőtető elhelyezése  Budapest VIII. kerület, Népszínház u. 46. szám előtti közterület  9 + 9 m2 (összesen 18 m2) |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**504/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Zsoltok-Háza Kft.**  (székhely: 1089 Budapest, Elnök u. 11.)  2017. június 21. – 2017. szeptember 30.  vendéglátó terasz  Budapest VIII. kerület, Déri Miksa u. 1. szám előtti járdán  6 m2 |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**505/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy *nem ad* közterület-használati hozzájárulást az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **TYPO BAR Kft.**  (székhely: 1085 Budapest, Stáhly u. 14.)  2017. június 26. – 2017. szeptember 30.  vendéglátó terasz, megállító tábla, cégér, napernyő  Budapest VIII. kerület, Stáhly u. 14. – Somogyi Béla u. sarka előtti járdán  18 + 1 + 2 + 14 m2 |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**506/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad az alábbiak szerint:

|  |  |
| --- | --- |
| Közterület-használó, kérelmező:  Közterület használat ideje:  Közterület-használat célja:  Közterület-használat helye:  Közterület-használat nagysága: | **…………….**  (1086 Budapest, Magdolna utca ………..)  2017. július 07. – 2018. július 06.  utcazenélés  Budapest VIII. kerület, Mikszáth Kálmán téren a virágágyás melletti padnál  2 m2 |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**507/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – teljes díjmentességgel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Szenes Művészeti Kft.**  (1089 Budapest, Szenes Iván tér 3.)  2017. szeptember 10. (esőnap 2017. szeptember 13.)  Szenes Iván Emlékkoncert kulturális rendezvény  Budapest VIII. kerület, Szenes Iván tér és Magyarok Nagyasszonya tér (volt Rezső tér)  12000 m2 |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**508/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – havonta történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A kérelemben foglalt közterület-használat ideje:  Közterület-használat célja:  Közterület-használat helye:  Közterület-használat nagysága: | **Magdolna Rehabilitáció Kft.**  (székhely: 1038 Budapest, Dózsa György út 10-12.)  2017. július 03. – 2018. május 31.  építési munkaterület (felvonulási terület és toronydaru)  Budapest VIII. kerület, Magdolna u. 35. szám előtti közterületen  86 m2 járda és úttest |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**509/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy módosítja a 480/2017. (VI.07.) számú határozatát az alábbiak szerint:

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Budapest VIII. kerület, Somogyi Béla utca 20. szám alatti Társasház**  (székhely: 1085 Budapest, Somogyi Béla utca 20.)  2017. június 12. – 2017. augusztus 30.  építési munkaterület (építési felvonulási terület)  Budapest VIII. kerület, Somogyi Béla utca 20. szám előtti közterületen  3 db parkolóhely (parkolóhelyenként 10 m2) |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**510/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy a 476/2017. (VI.07.) számú határozatát visszavonja és ezzel egyidejűleg közterület-használati hozzájárulást ad – havonta történő teljes díjfizetés mellett – az alábbiak szerint:

|  |  |
| --- | --- |
| Közterület-használó, kérelmező:  A kérelemben foglalt közterület-használat ideje:  Közterület-használat célja:  Közterület-használat helye:  Közterület-használat nagysága: | **Bárczy Bence egyéni vállalkozó**  (székhely: 1088 Budapest, Krúdy Gyula utca 9. földszint 3. ajtó)  2017. június 19. – 2017. szeptember 30.  vendéglátó terasz és fagylalt pult  Budapest VIII. kerület, Krúdy Gyula utca 9. szám előtti közterületen  7 + 1 m2 |
| A kérelemben foglalt közterület-használat ideje:  Közterület-használat célja:  Közterület-használat helye:  Közterület-használat nagysága: | 2017. június 19. – 2017. szeptember 30.  megállító tábla  Budapest VIII. kerület, Krúdy Gyula utca 9. szám előtti közterületen  1 m2 |

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

**Napirend 1.2. pontja: Tulajdonosi hozzájárulás Budapest VIII. kerület, Százados út 26. számú ingatlanra leágazó gázvezeték építéséhez**

**511/2017. (VI.19.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja – a FŐGÁZ Földgázelosztási Kft. megbízásából - a Dinamika Kft. (cégjegyzékszám: 01 09 902535; székhely: 1141 Budapest, Szugló u. 176.) által készített, Budapest VIII. kerület, Százados út 26. szám alatti ingatlan gázellátását biztosító leágazó kisnyomású elosztóvezeték tervéhez, kiépítésének közterületi munkáihoz, az alábbi feltételekkel és kikötésekkel:

* 1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
  2. a hozzájárulás a Budapest VIII. kerület, Százados út (hrsz.: 38860) érintett út- és járdaszakaszára terjed ki,
  3. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Józsefvárosi Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
  4. kötelezi a kivitelezőt a Százados úti járda- és útszakaszon a bontási helyek megfelelő minőségben történő helyreállítására, melyre a beruházó/kivitelező közösen 5 év garanciát vállal,
* A bontással érintett Százados út útpálya burkolatát az alábbi rétegrenddel kell helyreállítani, szerkezeti rétegenként 20-20 cm átlapolással:
* 4 cm vtg. AC-11 hengerelt aszfaltbeton kopóréteg (legalább a járda szélességével megegyező hosszban)
* 7 cm vtg. AC-11 hengerelt aszfaltbeton kötőréteg
* 20 cm vtg. C8/10-32/F stabilizált útalap
* 20 cm vtg. 95% töm. homokos kavics ágyazat
* A bontással érintett Százados út járda burkolatát az alábbi rétegrenddel kell helyreállítani, szerkezeti rétegenként 20-20 cm átlapolással:
* 3 cm vtg. MA-4 öntött aszfalt (legalább a járda szélességével megegyező hosszban)
* 15 cm vtg. C8/10-32/F stabilizált útalap
* 15 cm vtg. fagyálló homokos kavics ágyazat Trq 95% (más anyaggal nem helyettesíthető)
  1. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 1 évig érvényes.

Felelős: polgármester

Határidő: 2017. június 19.

**A döntés végrehajtását végző szervezeti egység: Gazdálkodási Ügyosztály**

*Jakabfy Tamás megérkezésével a Bizottság létszáma 12 főre nőtt.*

**2. Józsefvárosi Gazdálkodási Központ Zrt.**

*Előterjesztő: Bozsik István Péter - vagyongazdálkodási igazgató*

*(írásbeli előterjesztés)*

**Napirend 2.1. pontja: Javaslat gépkocsi-beálló bérbeadására**

**512/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. **hozzájárul** a **Budapest VIII. kerület, Bezerédi u. 6.** szám alatti, 34653 hrsz.-ú telekingatlanon kialakított, **5. számú** **gépkocsi-beálló** bérbeadásához **…………** (HB-560/2017) magánszemély részére, határozatlan időre 30 napos felmondási idővel, **10.000,- Ft/hó bérleti díj + ÁFA** összeg megállapítása mellett.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. felkéri a Józsefvárosi Gazdálkodási Központ Zrt.-t a határozat 1. pontja szerinti bérleti szerződés megkötésére, amelynek feltétele, hogy az Önkormányzat tulajdonában álló üres telkek, felépítményes ingatlanok, gépkocsi-beállók és dologbérlet bérbeadásának feltételeiről szóló 59/2011. (XI.07.) önkormányzati rendelet 13. § (2) bekezdése alapján 3 havi bérleti díjnak megfelelő óvadék megfizetését vállalja a leendő bérlő, továbbá az 59/2011. (XI.07.) önkormányzati rendelet 15. § (4) bekezdés a) pontja alapján eltekint a közjegyző előtti egyoldalú kötelezettségvállaló nyilatkozat megtételétől.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. július 31.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 2.2. pontja: Javaslat gépkocsi-beálló bérbeadására**

**513/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. **hozzájárul** a **Budapest VIII. kerület, Bezerédi u. 6.** szám alatti, 34653 hrsz.-ú telekingatlanon kialakított, **8. számú** **gépkocsi-beálló** bérbeadásához **……….** (HB-559/2017) magánszemély részére, határozatlan időre 30 napos felmondási idővel, **10.000,- Ft/hó bérleti díj + ÁFA** összeg megállapítása mellett.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. felkéri a Józsefvárosi Gazdálkodási Központ Zrt.-t a határozat 1. pontja szerinti bérleti szerződés megkötésére, amelynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 59/2011. (XI.07.) önkormányzati rendelet 13. § (2) bekezdése alapján 3 havi bérleti díjnak megfelelő óvadék megfizetését vállalja a leendő bérlő, továbbá az 59/2011. (XI.07.) önkormányzati rendelet 15. § (4) bekezdés a) pontja alapján eltekint a közjegyző előtti egyoldalú kötelezettségvállaló nyilatkozat megtételétől.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. július 31.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 2.3. pontja: A Budapest VIII. kerület, Dobozi u. 21. szám alatti üres, önkormányzati tulajdonú, nem lakás céljára szolgáló helyiség bérbeadására érkezett két kérelem ügye**

**514/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. ***nem járul hozzá*** a **Budapest VIII. kerület,** **Dobozi u. 21.** szám alatti, 35375/0/A/4 hrsz.-ú, **76 m2** alapterületű, önkormányzati tulajdonú, utcai bejáratú, földszinti, nem lakás céljára szolgáló helyiség bérbeadásához **……………** (HB-489/1/2017) **magánszemély** részére, raktározás céljára, a bérbevételi kérelemben szereplő **60.000,- Ft/hó + ÁFA bérleti díj** összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. **hozzájárul** a **Budapest VIII. kerület,** **Dobozi u. 21.** szám alatti, 35375/0/A/4 hrsz.-ú, **76 m2** alapterületű, önkormányzati tulajdonú, utcai bejáratú, földszinti, nem lakás céljára szolgáló helyiség bérbeadásához a **MEDIOWORKS Kft.** (cégjegyzékszám: 01 09 278399; székhely: 1082 Budapest, Bérkocsis u. 19. fszt. lház. B.; adószám: 14966817 2 42; képviseli: Bárány Tamás ügyvezető) részére határozatlan időre, 30 napos felmondási idő kikötésével, raktár és csomag előkészítés tevékenységek céljára, **80.000,- Ft/hó + ÁFA bérleti díj** + közüzemi és különszolgáltatási díjak összegen, a 3 havi bruttó bérleti díjnak megfelelő óvadék megfizetésének, valamint az egyoldalú kötelezettségvállalási nyilatkozat közjegyzői okiratba történő foglalásának kötelezettségével.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. felkéri a Józsefvárosi Gazdálkodási Központ Zrt.-t a határozat 2.) pontja szerinti bérleti szerződés megkötésére, amely hatályba lépésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI.20.) önkormányzati rendelet 14. § (2) bekezdése alapján 3 havi bruttó bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. július 31.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**3. Egyéb előterjesztések**

*(írásbeli előterjesztés)*

**Napirend 3.1. pontja: Javaslat a Budapesti Rendőr-főkapitánysággal kötendő adományozási szerződés megkötésére**

*Előterjesztő: dr. Dabasi Anita - Városvezetési Ügyosztály vezetője*

**515/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. a Budapest Józsefvárosi Önkormányzat a Budapesti Rendőr-főkapitányság VIII. Kerületi Rendőrkapitányság Budapest VIII., Víg. u 36. szám alatti objektumában a váltásparancsnoki és leíró iroda átalakítása, valamint egyéb irodai és konyhai berendezések, eszközök beszerzése érdekében adományozási szerződést köt a Budapesti Rendőr-főkapitánysággal, amelynek értelmében a Budapesti Rendőr-főkapitányság részére 3.000.000,- Ft összegű támogatást nyújt azzal, hogy az kizárólag az alábbi tételekre használható fel:

* váltásparancsnoki és leíró iroda átalakítása 1.000.000,- Ft,
* 220 literes fagyasztós hűtő 325.000,- Ft,
* 50 db ügyfélszék 600.000,- Ft,
* 10 db forgószék 250.000,- Ft,
* 10 db habosító kézmosó 100.000,- Ft,
* 10 db kézszárító 600.000,- Ft,
* mobil klíma 100.000,- Ft,
* 5 db ventilátor 25.000,- Ft értékben.

Felelős: polgármester

Határidő: 2017. június 19.

1. felkéri a polgármestert a határozat 1. pontja szerinti, a határozat mellékletét képező szerződés aláírására.

Felelős: polgármester

Határidő: 2017. június 26.

**A döntés végrehajtását végző szervezeti egység: Városvezetési Ügyosztály**

**Az 515/2017. (VI.19.) sz. VPB határozat mellékletét a jegyzőkönyvi kivonat 1. sz. melléklete tartalmazza.**

**Napirend 3.2. pontja: Javaslat a Józsefvárosi Önkormányzat bankszámlaszerződésének módosítására és lekötött betét elhelyezésére**

*Előterjesztő: Páris Gyuláné - gazdasági vezető*

**516/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. a K&H Bank Zrt-nél kötött helyi önkormányzati költségvetési szervek bankszámla szerződését kiegészíti a következő számlákkal:

* K&H elkülönített (látra szóló) betétszámla 1.
* K&H elkülönített (látra szóló) betétszámla 2.

Felelős: polgármester

Határidő: 2017. június 19.

2. a határozat 1. pontjában szereplő betétszámlákon az átmenetileg szabad pénzeszközök terhére betétszámlánként 1.500 millió Ft-ot helyez el legfeljebb 2017. december 31. napjáig.

Felelős: polgármester

Határidő: 2017. június 19.

3. felkéri a polgármestert a határozat 1. számú mellékletét képező „Bankszámlaszerződés kiegészítés”, és a határozat 2. és 3. számú mellékletét képező „Kiegészítő pénzforgalmi árazási megállapodás”-ok aláírására.

Felelős: polgármester

Határidő: 2017. június 22.

**A döntést végrehajtó szervezeti egység: Pénzügyi Ügyosztály**

**Az 516/2017. (VI.19.) sz. VPB határozat mellékleteit a jegyzőkönyvi kivonat 2. sz. melléklete tartalmazza.**

**4. Zárt ülés keretében tárgyalandó előterjesztések**

*(írásbeli előterjesztés)*

**Napirend 4.1. pontja: Javaslat a Budapest VIII. kerület, Illés u. ……….. szám alatti lakásra vonatkozóan ……………. bérlő bérleti jogviszonyának közös megegyezéssel való megszüntetésére, másik lakás bérbeadása mellett ZÁRT ÜLÉS**

*Előterjesztő: Bozsik István Péter - Józsefvárosi Gazdálkodási Központ Zrt.**vagyongazdálkodási igazgatója*

**A 4.1-es napirendi pontot külön tárgyalásra kikérték.**

**Napirend 4.2. pontja: Javaslat a Budapest VIII. kerület, Vay Ádám utca ………. szám alatti önkormányzati lakások csatolására ZÁRT ÜLÉS**

*Előterjesztő: Bozsik István Péter - Józsefvárosi Gazdálkodási Központ Zrt.* *vagyongazdálkodási igazgatója*

**517/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII. kerület, Vay Ádám utca ……... szám alatti, egy szobás, komfort nélküli komfortfokozatú, 21,00 m2 alapterületű lakás megtekintett állapotában - lakbér alapját képező növelő és csökkentő tényezőket is figyelembe véve – jelenleg költségelvű 4.677,-Ft/hó összegű bérleti díjjal történő bérbeadásához lakásbővítés céljára ……….. részére, azzal a feltétellel, hogy bérlőnek vállalnia kell a megnövekedő alapterületre vonatkozó lakbér megfizetését és a műszaki egyesítéssel, bővítéssel kapcsolatos eljárás, valamint a munkálatok költségét. Kijelölt bérlővel használati szerződést kell kötni az építési-kivitelezési munkálatok befejezéséig, legfeljebb 1 év határozott időre. Amennyiben a kijelölt bérlő a bérbeadástól számított fél éven belül a munkálatokat nem kezdi el vagy 1 éven belül nem fejezi be, illetve építési engedélyköteles tevékenység esetén 1 éven belül nem kap használatbavételi (fennmaradási) engedélyt, a használati szerződés hatályát veszti, ilyen esetre az elvégzett munkálatok utáni megtérítési igényt a bérlővel kötött használati szerződésben ki kell zárni.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. felkéri a Józsefvárosi Gazdálkodási Központ Zrt.-t a határozat 1.) pontja szerinti felújítási megállapodás és a bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. augusztus 31.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.3. pontja: Javaslat a Budapest VIII. kerület, Szerdahelyi utca ……….. szám alatti és a Budapest XIV. kerület, Róna utca …………. szám alatti önkormányzati bérlemények lakáscsere szerződésének jóváhagyására ZÁRT ÜLÉS**

*Előterjesztő: Bozsik István Péter - Józsefvárosi Gazdálkodási Központ Zrt.* *vagyongazdálkodási igazgatója*

**518/2017. (VI.19.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

*(Tematikai blokkban történt a szavazás)*

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII. kerület, Szerdahelyi utca ………….. szám alatti, egy szobás, 25,72 m2 alapterületű, komfortos komfortfokozatú, önkormányzati tulajdonú lakás bérleti jogának és a Budapest XIV. kerület, Róna utca ……… szám alatti, kettő + fél szobás, komfortos komfortfokozatú, 63,00 m2 alapterületű, önkormányzati tulajdonú lakás bérleti jogának cseréjéhez, és ennek alapján a Budapest VIII. kerület, Szerdahelyi utca ………. szám alatti, egy szobás, 25,72 m2 alapterületű, komfortos komfortfokozatú lakásra vonatkozó, határozatlan idejű lakásbérleti szerződés megkötéséhez …………… – a lakbér alapját képező növelő és csökkentő tényezőket is figyelembe vett – 7.114,- Ft/hó összegű költségelvű bérleti díj valamint a kapcsolódó külön szolgáltatási díjak fizetése mellett. Az ingatlan vonatkozásában az új bérlővel kötendő bérleti szerződés létrejöttével egyidejűleg ……….. bérleti szerződése megszűnik.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. felkéri a Józsefvárosi Gazdálkodási Központ Zrt.-t a bérbeadói nyilatkozat kiadására és a határozat 1.) pontja alapján a bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. július 31.

**A döntés végrehajtását végző szervezeti egység: Józsefvárosi Gazdálkodási Központ Zrt.**

*Borsos Gábor megérkezésével a Bizottság létszáma 13 főre nőtt.*

**Napirend 4.1. pontja: Javaslat a Budapest VIII. kerület, Illés u. ………... szám alatti lakásra vonatkozóan ………. bérlő bérleti jogviszonyának közös megegyezéssel való megszüntetésére, másik lakás bérbeadása mellett ZÁRT ÜLÉS**

*Előterjesztő: Bozsik István Péter - Józsefvárosi Gazdálkodási Központ Zrt.**vagyongazdálkodási igazgatója*

**519/2017. (VI.19.) sz. Városgazdálkodási és Pénzügyi Bizottság határozata**

**(9 igen, 0 nem, 4 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII. kerület, Illés u. …… szám alatti, 1 szobás, komfortos komfortfokozatú, 30,80 m2 alapterületű lakás tekintetében …………. bérlővel fennálló bérleti jogviszony közös megegyezéssel történő megszüntetéséhez és ezzel egyidejűleg a Budapest VIII. kerület, Nagy Fuvaros u. ………. szám alatti, 1 szobás, komfortos komfortfokozatú, 48,60 m2 alapterületű lakás – *használatra alkalmas állapotban* *történő* – bérbeadásához …………. részére, határozott időre, 2019. június 30. napjáig – a lakbér alapját képező növelő és csökkentő tényezők figyelembe vételével megállapított – költségelvű bérleti díjjal, előbérleti jog biztosításával.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. a Budapest VIII. kerület, Nagy Fuvaros u. ………. szám alatti, 1 szobás, komfortos, 48,60 m2 alapterületű lakás lakhatóvá tételének költsége a 2017. évi költségvetésben a 11601 címen nyilvántartott – önként vállalt feladat – felújítási előirányzat terhére történik, azzal, hogy a Budapest VIII. kerület, Nagy Fuvaros u. ………. szám alatti lakás felújítási költsége a bruttó 5.999.985,- Ft összeget nem haladhatja meg.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 19.

1. felkéri a Józsefvárosi Gazdálkodási Központ Zrt.-t a Budapest VIII. kerület, Nagy Fuvaros u. ……….. szám alatti lakás felújítását követően a határozat 1.) pontja szerinti bérleti szerződés közös megegyezéssel történő megszüntetésére vonatkozó megállapodás és az új bérleti szerződés megkötésére, valamint arra, hogy intézkedjen a bérlő átköltöztetéséről a felújított lakásba.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. szeptember 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

Budapest, 2017. június 19.

**Soós György s.k.**

Bizottság elnöke

A jegyzőkönyvi kivonat hiteles:

Bodnár Gabriella

Szervezési és Képviselői Iroda vezetője

A jegyzőkönyvi kivonatot készítette:

Pálka Dóra

Szervezési és Képviselői Iroda ügyintézője